Το σπίτι ήταν ακριβώς όπως στις φωτογραφίες. Πολύ πρόσφατα ανακαινισμένο, καλαίσθητο, ευρύχωρο, καθαρό και είχε όλες τις ανέσεις που χρειάζεται κάποιος για μία σύντομη διαμονή. Επίσης, έίναι σε πολύ κεντρικό σημείο, στην αρχή της Πλάκας, στοιχείο που για εμάς ήταν απόλυτης προτεραιότητας. Οι απαντήσεις των οικοδεσποτών ήταν πολύ άμεσες. Μάλιστα οι συμβουλές του Κωνσταντίνου για βραδυνή έξοδο, που του ζητήσαμε ήταν πολύ εύστοχες. Τα προτεινόμενα εστιατόρια και bar που μας πρότεινε ήταν πράγματι πολύ αξιόλογα. Το μοναδικό πρόβλημά μας ήταν ότι το σπίτι έχει κεντρική θέρμανση την οποία όμως δεν αναβαν στην πολυκατοικία. Το σπίτι διαθέτει κλιματιστικά αλλά δεν επαρκούσαν (το επισκεφτήκαμε Χριστούγεννα). Τουλάχιστον ένα αερόθερμο για το μπάνιο θα ήταν σωτήριο.